
Recomandare
privind structura programului de management universitar

Având în vedere importanța activităților departamentelor academice din cadrul Universității Româno-Americane și a modului în care acestea sunt organizate și gestionate, luând în considerare prevederile art.143, alin. (1) din legea 199/2023 – ”Directorul de departament realizează managementul şi conducerea operativă a departamentului. Directorul de departament răspunde de elaborarea şi implementarea planurilor de învăţământ, de statele de funcţii, de managementul cercetării şi al calităţii şi sprijină conducerea instituţiei de învăţământ superior în activitatea de management financiar al departamentului. În exercitarea acestei funcţii, el este ajutat de consiliul departamentului, conform cartei universitare.”, se recomandă atingerea minimală a următoarelor capitole în cadrul programului de management universitar depus de candidații pentru funcția de director de departament din cadrul Universității Româno-Americane:
1. Perspective generale asupra mandatului (va cuprinde și importanța integrării, a compatibilității activității departamentului la nivelul direcțiilor strategice de dezvoltare ale Universității și, specific, a diferitelor facultăți acoperite);
2. Obiective generale ale mandatului;
3. Obiective specifice, direcții de implementare și planificarea acestora pentru cel puțin urmatoarele componente:
a. Activitatea didactică și programe de studii specifice profilului departamentului (studii universitare, post-universitare și de formare);
b. Activitatea de cercetare științifică;
c. Asigurarea calității;
d. Resursele umane aferente departamentului;
e. Vizibilitatea națională și internațională;
f. Cooperarea cu mediul economico-social.

